বলতে পারবেন আজ বাংলা পঞ্জিকার হিসেবে কত তারিখ?    আমার ধারনা অনেকেই জানেন না।    আজ বাংলা পঞ্জিকা অনুসারে ফাল্গুন মাসের ৯ তারিখ।    অর্থাৎ বাংলা ১৩৫৮ সালের ৮ই ফাল্গুন (মতান্তরে ৯ই ফাল্গুন, লীপ ইয়ারের কারনে পরবর্তীতে বাংলা এবং ইংরেজী তারিখ বিভ্রাট ঘটে ) রফিক, সফিক, সালাম, বরকত সহ নাম না জানা আরো কত বীর মাতৃভাষার জন্য প্রাণ দেন।    কখনো কি ভেবে দেখেছেন?  আমাদের বীর ভাষা সৈনিকেরা তাদের বুকের তাজা রক্ত ঢেলে দিল মাতৃভাষা বাংলাকে রক্ষার জন্য। কিন্তু নিয়তির কি নির্মম পরিহাস আমরা দিনটি পালন করি ইংরেজী ক্যালেন্ডারের হিসেবে।     হয়তো দৈনন্দিন জীবনে আমরা ইংরেজী ক্যালেন্ডার ব্যবহার করি বলেই এরকম হলো।  তাই আমার দাবী ২১শে ফেব্রুয়ারীর পাশাপাশি ৯ই ফাল্গুন সমানভাবে প্রচার করা হোক এবং প্রচার পাক।       আজ এই ৯ই ফাল্গুন (২১শে ফেব্রুয়ারী) সেই ভাষা শহীদ দের গভীর শ্রদ্ধাভরে স্মরণ করছি।